Virallinen lehti nro C 370 , 21/12/1999 s. 0083



KIRJALLINEN KYSYMYS E-0679/99 esittäjä(t): Richard Corbett (PSE) komissiolle (26. maaliskuuta 1999) Aihe: Selvitys ympäristövaikutusten arvioinnin tarpeellisuudesta Neuvoston direktiivissä 92/43/ETY luontotyyppien sekä luonnonvaraisen eläimistön ja kasviston suojelusta(1) edellytetään ympäristövaikutusten arviointia, jos on odotettavissa, että hanke vahingoittaa suojeltua aluetta. Sitä ennen on tehtävä alustava arvio sen selvittämiseksi, onko tällaista todennäköisyyttä olemassa. Mikä on komission kanta tilanteesta, jossa hanke toteutetaan ilman, että siitä on tehty edes alustavaa selvitystä tai jossa se tehdään vasta hankkeen toteuttamisen jälkeen? Onko komissio tietoinen tapauksesta, jossa Southportin rannikkotien siltoja laajennettiin niin, että tien kapasiteetti johtaa liikennettä suojellun aleen läpi kasvoi? Onko komissio tietoinen, että arvion tehneen yrityksen (English Nature) mukaan hankkeella ei ole negatiivista vaikutusta suojeltuun alueeseen ja että tämä tieto saatiin vasta kuukausia hankkeen päättymisen jälkeen ja silloinkin vastauksena ympäristöjärjestöjen sitkeisiin kysymyksiin? Katsooko komissio, että tässä tapauksessa on täysin noudatettu elinympäristödirektiivin kirjainta ja henkeä? Komission jäsenen Ritt Bjerregaardinkomission puolesta antama vastaus (23. huhtikuuta 1999) Parlamentin jäsen viittaa luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY 6 artiklan 3 kohtaan (ns. luontotyyppidirektiivi). Parlamentin jäsentä kehotetaan tutustumaan komission hänen aiempiin kysymyksiinsä E-2868/98 ja E-2869/98(2) antamiin vastauksiin. Vastauksista käy ilmi luontotyyppidirektiivin 6 artiklan 3 kohdan sanamuoto, joka osoittaa selvästi artiklan koskevan "suunnitelmia tai hankkeita", jotka "saattavat vaikuttaa merkittävästi" nimettyyn alueeseen (erityisten suojelutoimien alue tai erityissuojelualue). Kaikki tällaiset suunnitelmat tai hankkeet "on arvioitava asianmukaisesti sen kannalta, miten ne vaikuttavat alueen suojelutavoitteisiin". Komissio on tietoinen valituksesta, joka liittyy Southportin rannikkotien kahden sillan korjaustöihin. Komissio on tutkinut valitusta aktiivisesti siitä lähtien kun valitus kesäkuussa 1998 vastaanotettiin. Komission tietojen mukaan valituksen tekijät tai Yhdistynyt kuningaskunta eivät ole esittäneet asiaankuuluvia tieteellisiä todisteita, jotka osoittaisivat siltatöillä olevan negatiivista vaikutusta suojeltuun alueeseen. Komissio haluaa huomauttaa, että Southportin rantatie on ollut olemassa 1960-luvulta lähtien. Komissio on tietoinen, että Yhdistyneen kuningaskunnan viranomaiset tutkivat parhaillaan toimivaltaisten viranomaisten valmistelemaa alueen säilyttämiseen tähtäävää hanketta, jossa Seftonin ranta-aluetta ehdotetaan erityissuojelualueeksi. Tämä osoittaa Yhdistyneen kuningaskunnan viranomaisten olevan tietoisia velvollisuuksista, joita luontotyyppidirektiivin noudattaminen vaatii. Jos parlamentin jäsentä huolestuttaa kansallisten viranomaisten menettely tämän asian suhteen, hänen kannattaa muistaa, että asiaan kannattaa pyrkiä vaikuttamaan kansallisella tasolla. Lopullisen tulkinnan direktiivistä voi antaa vain tuomioistuin. Komissio pahoittelee, ettei se voi antaa enemmän tietoja kuin edellisessä vastauksessaan. (1) EYVL L 206, 22.7.1992, s. 7. (2) EYVL C 142, 21.5.1999, s. 50.